Nkeiruka Jezekh

Nkeiruka (Kira) Khilarievna Jezekh (; Mosku, Errusiako Sobietar Errepublika Sozialista Federatiboa, 1983ko urriaren 17a) errusiar curling jokalaria da.

Bizitza 
Moskun jaio zen. Haren aitak, Hilary Ezeh nigeriarrak, Moskuko Estatu Unibertsitatean ikasi zuen. 1985ean graduatu ondoren, Nigeriara itzuli zen. Ama, Elvira, txuvaxa da. Nkeiruka izenak «itxaropena» esan nahi du. Eguneroko bizitzan Kira deitzen diote.

14 urte zituela, curlingean jokatzen hasi zen, eta bi urte beranduago Errusiako txapeldun izan zen lehen aldiz. Guztira, Errusiako emakumezkoen txapelketa 16 aldiz irabazi zuen Moskvitx klubeko hainbat taldetan.

2010eko uztailaren 16an, Errusiako Kirol Maisu Ohorezko titulua eman zioten.

2014ko Emakumeen Munduko Curling Txapelketan, Jezekhek eta taldekideek brontzezko domina irabazi zuten. Emakumezkoen munduko curling txapelketaren historian Errusiako lehen domina izan zen.

Ondoren, taldeak brontzezko domina irabazi zuen 2015eko eta 2016ko Emakumeen Munduko Curling Txapelketetan, eta urrezko domina 2015eko Europako Curling Txapelketan. 2017ko Munduko Txapelketan zilarrezko domina irabazi zuen.

Lau aldiz Errusia ordezkatu zuen Neguko Olinpiar Jokoetan (2002, 2006, 2010 eta 2014an).

Erreferentziak

Kanpo estekak 

Moskutarrak
Emakume kirolariak
Errusiako curling jokalariak
2002ko Neguko Olinpiar Jokoetako parte-hartzaileak
2006ko Neguko Olinpiar Jokoetako parte-hartzaileak
2010eko Neguko Olinpiar Jokoetako curling jokalariak
2014ko Neguko Olinpiar Jokoetako parte-hartzaileak